คือก่อนหน้านี้รู้ว่าอวัยวะเพศตรงโคนติดเชื้อราครับ ทีนี้ระหว่างนี้ก็กำลังใช้ยาอยู่เรื่อยๆ แต่เมื่อวันก่อนเพิ่งเจอว่าตรงหัวอวัยวะเพศมีขุยขาวๆลอกออกพร้อมกับวงแดงๆเล็กๆ อยากจะถามว่าสามารถใช้ยาตัวเดียวกับที่ทาตรงโคนข้างนอกได้มั้ยครับปล.ยาที่ใช้คือ dertec ครับ
สวัสดีค่ะภาวะการติดเชื้อราที่ปลายอวัยวะเพศชายเป็นการอักเสบและติดเชื้อที่เยื่อบุอวัยวะเพศ อาการเช่นแดง เจ็บ คัน และระคายเคืองบริเวณส่วนปลายของอวัยวะเพศ โดยอาจเป็นปื้นแดงเพียงเล็กน้อยหรือลามทั่วทั้งปลายอวัยวะเพศ อาจจะรู้สึกเจ็บขณะปัสสาวะได้ซึ่งควรให้ได้การวินิจฉัยที่แน่ชัดจากแพทย์ก่อนทำการรักษา โดยอาจจะต้องตรวจร่างกาย หรือขูดเอาขุยขาวๆจากผื่นตรงอวัยวะเพศไปตรวจยืนยันด้วยว่าเป็นเชื้อราจริง เพราะตำแหน่งตรงอวัยวะเพศชายเลยนั้น เป็นตำแหน่งที่เกิดเชื้อราได้ค่อนข้างน้อย ส่วนใหญ่อาการแดง ลอก มีขุยตรงอวัยวะเพศชาย อาจมีสาเหตุอื่นๆที่พบได้มากกว่าเช่นการถลอก เสียดสี การแพ้ระคายสัมผัสสารที่แพ้ เป็นต้นเบื้องต้น ให้ทำความสะอาดบริเวณอวัยวะเพศให้ดี ควรทำความสะอาดโดยการร่นหนังหุ้มปลายอวัยวะเพศขึ้น และใช้น้ำเปล่าทำความสะอาดส่วนปลายของอวัยวะเพศอย่างนุ่มนวล อาจใช้สบู่ที่อ่อนโยนต่อผิวทำความสะอาดร่วมด้วย งดการมีเพศสัมพันธ์ แนะนำการไปพบแพทย์เพื่อยืนยันการวินิจฉัยและรักษาอย่างเหมะาสมให้ตรงกับโรคต่อไป ไม่ทายาฆ่าเชื้อราต่อเนื่องไปเรื่อยๆหากอาการไม่ดีขึ้น หรือไม่หายขาด